

## Vidiecky parlament na Slovensku s obcou Hrušov

a partnermi vyhlasujú 22. ročník súťaže

**Vidiecka žena roka  – „Líderka  roka 2023“**

V rámci osláv Svetového dňa vidieckych žien, t.j. 15. október, oceníme víťazky súťaže. Vidiecke ženy – líderky.

Do súťaže môže byť nominovaná žena, ktorá svoj voľný čas venuje aktivitám v rôznych oblastiach verejného života a vo svojej komunite – obci, časti obce, mikroregióne, v zastupiteľstve je uznávanou osobnosťou – „líderkou“.

Kategórie, v rámci ktorých môžete nominovať ženy všetkých národností a menšín žijúcich na území Slovenska:

žena – aktivistka: pôsobiaca v 3. sektore (miestna organizácia, združenie, klub, a i.)

žena – politička: pôsobiaca v miestnej politike (starostka, členka miestneho zastupiteľstva)

žena – podnikateľka: svoje podnikateľské aktivity realizuje na vidieku, sprostredkúva zamestnanie, vytvára pracovné príležitosti, zviditeľňuje obec a prepája komunitný rozvoj s ekonomickým rozvojom, podniká na vidieku

žena – remeselníčka: ovláda remeslo a odovzdáva ho mladej generácií

.

**Nominácie posielajte do 30. septembra 2023 na adresu: OZ VIPA SK , Kapitulská č.13, Banská Bystrica, e-mailom:** [**maria.behanovska@**](mailto:maria.behanovska@)**gmail.com, 0915 446 538.**

Konferencia, vyhlásene výsledkov súťaže a spoločenský večer bude 13. októbra 2023 v obci Hrušov okres Veľký Krtíš

Prijmite pozvanie a rezervujte si tento deň .

Ing. Mária Behanovská



**Vidiecka žena roka  – „Líderka  roka 2023“**

PODMIENKY pre NOMINÁCIU

**Kategórie, v rámci ktorých môžete nominovať:**

**žena – aktivistka**: pôsobí v 3. sektore (miestna organizácia, združenie, klub, neformálna skupina)

**žena – politička**: pôsobí v miestnej politike (starostka, členka miestneho zastupiteľstva)

**žena - podnikateľka:**  podniká na vidieku, zamestnáva ľudí z vidieka

**žena – remeselníčka:** tradičné slovenské ľudové remeslo

**Nominovaná môže byť žena, ktorá:**

* svoj voľný čas venuje aktivitám v rôznych oblastiach verejného života vo svojej komunite – obci, časti obce, mikroregióne, VSP, MAS
* je uznávanou osobnosťou – „líderkou“
* šíri ľudové remeslo pre súčasné a budúce generácie
* s jej pomocou sa život komunity (obce, regiónu...) mení k lepšiemu

**Ako poznáte líderku:**

* chce byť užitočná nielen svojej rodine, ale aj svojim spoluobčanom
* svoj voľný čas (svoju energiu) pretvára na veci prospešné okoliu
* je inšpiráciou pre svoje okolie a aktivizuje ľudí
* prináša nové veci – postupy – myšlienky
* s jej pomocou sa život komunity (obce, regiónu...) mení k lepšiemu
* jej aktivita posúva komunitu dopredu
* propaguje slovenské ľudové remeslo